ANDREW WOMMACK EVANKELIUMIN ÄÄRELLÄ
Parempi tapa rukoilla. Osa 11/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20. juhlavuosi.
Ole hyvä, Andrew.
Tervetuloa evankeliumin äärelle!
Tänään jatkan opetusta paremmasta tavasta rukoilla.
Aiheesta on suomeksi kirja Tie toimivaan rukoukseen.
On myös työkirja sekä CD- ja DVD-levyjä.
Tämä on jo sarjan 11. jakso. Olen käsitellyt aihetta jo laajasti.
Lähestyin aihetta samasta kulmasta kuin Jeesus Matt. 6:ssa, -
jossa Hän opetti: "Älkää olko kuin ulkokullatut. He rukoilevat mielellään."
Olen opettanut, mitä rukous ei ole, ja vastustanut uskonnollisia perinteitä.
Rukous on joillekin kuin pyhä lehmä.
He ajattelevat, että kunhan rukoilee. Ei väliä, miten rukoilee ja mitä tekee.
Kunhan vain rukoilee. Se ei ole totta.
Voit itse asiassa vapauttaa paholaisen rukoustesi kautta.
Olen jo puhunut siitä. Olen osoittanut, mitä rukous ei ole.
Olen vastustanut monia asioita.
Viimeksi syvennyin Uuden testamentin rukoukseen -
verrattuna Vanhan testamentin rukoukseen.
Se luultavasti raivostutti monia mutta myös vapautti monia ihmisiä.
Olemme käsitelleet monia asioita. Jos et nähnyt jaksoja, hanki materiaalit.
Voit katsoa jaksot ohjelma-arkistosta. Niin voit nähdä opetukset.
Tämä asia tulee tehdä selväksi.
Valtaosalla ihmisiä ei ole toimivaa rukouselämää.
Silti he haluavat pitää kiinni asenteista ja perinteistä, -
jotka tekevät heidän rukouksestaan tehotonta.
On olemassa parempi tapa rukoilla.
Ennen kuin menemme asiaan, sanon vielä, että Britanniassa -
toimiston puhelimet ovat tänään suljettu. Siellä on pääsiäismaanantai.
Siellä pitkäperjantai ja pääsiäismaanantai ovat vapaapäiviä.
Yhdysvalloissa linjat ovat avoinna. Tämä ilmoitusasiana niille, -
jotka ovat Euroopassa tai muualla.
Tulevissa jaksoissa puhun siitä, mitä rukous on.
Olen puhunut siitä, mitä se ei ole.
Olen puhunut väärinkäytöksistä. Minusta se on tarpeen.
Jos perustus on kehno, sen varaan ei oikein voi rakentaa.
Perustuksen halkeamat ja viat vaikuttavat koko rakennukseen.
Vanha perustus pitää purkaa ja rakentaa uusi perustus.
Alkujaksoissa olen käsitellyt vääriä tapoja rukoilla -
ja virhekäsityksiä rukouksesta.
Nyt tahdon alkaa puhua siitä, mitä rukous on.
Avataanpa Efesolaiskirjeen luku 6.
Luvussa puhutaan Jumalan sota-asusta.
J. 10: "Lopuksi, vahvistukaa Herrassa ja hänen väkevyytensä voimassa.
Pukekaa yllenne Jumalan koko sota-asu, voidaksenne kestää -
perkeleen kavalat juonet.
Sillä meillä ei ole taistelu verta ja lihaa [...] vaan hallituksia vastaan, -
[...] pahuuden henkiolentoja vastaan taivaan avaruuksissa.
Sentähden ottakaa päällenne Jumalan koko sota-asu, voidaksenne -
pahana päivänä tehdä vastarintaa ja [...] pysyä pystyssä.
[Seisokaa kupeet totuuteen vyötettyinä, olkoon pukunanne -
vanhurskauden haarniska, kenkinä alttius rauhan evankeliumille.]
Kaikessa ottakaa uskon kilpi [...] ottakaa vastaan pelastuksen kypäri -
ja Hengen miekka, joka on Jumalan sana."
Eritoten j. 18: "Ja tehkää tämä kaikella rukouksella [...] joka aika Hengessä -
ja sitä varten valvoen kaikessa kestäväisyydessä ja anomisessa -
kaikkien pyhien puolesta; ja minunkin puolestani, että minulle [...]
annettaisiin oikeat sanat rohkeasti ju- listaakseni evankeliumin salaisuutta".
Tässä puhutaan rukoilemisesta kaikella rukouksella.
Olen kuullut tästä lukuisia opetuksia ja tutkinut tätä kreikan kielellä.
Tässä tarkoitetaan kaikenlaista rukousta. On erilaisia rukousmuotoja.
En nyt luettele kaikkia rukousmuotoja, mutta esitän tämän näkökohdan, -
jotta kaikki ymmärtävät minua.
1. Tim. 2:1: "Minä kehoitan siis ennen kaikkea anomaan, -
rukoilemaan, pitämään esirukouksia ja kiittämään -
kaikkien ihmisten puolesta".
Tässä on kolme muotoa: anominen, rukoileminen, esirukoileminen.
Voisin myös lisätä vetoamisen, -
joka voisi mennä anomisen alle.
Vanhassa testamentissa on kohta, joka todella hoiti minua -
uskonelämäni alkuvaiheissa.
Se on Psalmi 5:1: "Ota korviisi minun sanani, Herra, huomaa huokaukseni.
Kuuntele huutoni ääntä, minun kuninkaani ja Jumalani, -
sillä sinua minä rukoilen. Herra, varhain sinä kuulet minun ääneni, -
varhain minä valmistan sinulle uhrin ja odotan."
Kolme ensimmäistä jaetta puhuu rukouksesta.
Englanniksi jakeessa 1 sanotaan: "Herra, huomaa mietiskelyni."
Tiesitkö, että mietiskely on rukousta? Monet eivät tiedä sitä.
Se on yksi tapa rukoilla. Olen sitä mieltä, -
ettemme korosta riittävästi Herran asioiden mietiskelemistä.
En opeta siitä nyt, mutta mainitsen sen vain sanoakseni, -
että tahdon alkaa puhua siitä, mitä todellinen rukous on.
Ikävä kyllä monet ovat määritelleet rukouksen liian kapeasti, -
että rukous tapahtuu erityisinä aikoina rukouskammiossa, -
olitpa kirjaimellisesti tai kuvaannollisesti paikassa, -
jossa häiriötekijät on poissuljettu ja keskityt Herraan.
Tapasin rukoilla erään pastorin kanssa.
Hänen rukoilemisensa kuulosti aivan konekivääriltä.
Hän saattoi rukoilla vaikka tunnin vetämättä henkeä. Siltä kuulosti.
Hän rukoili koko maailman asioiden puolesta.
Näille erilaisille rukouksen muodoille on oma aikansa ja paikkansa.
Tämä sama mies tapasi ihmetellä usein, miksi Jumala puhuu hänelle, -
kun hän on lenkillä tai suihkussa.
Hän ihmetteli, miksei Jumala puhu hänelle, kun hän rukoilee, -
vaan silloin kun hän tekee jotain muuta.
Kerroin syyn: "Kun sinä rukoilet, Jumala ei saa suunvuoroa."
Monille rukoileminen on pelkkää rukouslistan läpikäymistä.
Minulle sanotaan usein: "Lisää minut rukouslistallesi."
Minulla ei ole rukouslistaa eikä mitään määrättyä ohjelmaa.
Ei ole tiettyjä henkilöitä eikä asioita, joiden puolesta rukoilen joka päivä.
Moni on tyrmistynyt: "Uskomatonta, ettet tee niin."
Toki ihmisten puolesta rukoilemiselle on oma aikansa ja paikkansa.
Mutta että rukoukseksi sanotaan sitä, -
että ihmisellä on oma valmiiksi päätetty ohjelma.
Ja Jos Jumala haluaisi jotain muuta, miten Hän kehtaa häiritä rukoustasi!
Minulle rukous on yhteyttä. Herran kanssa olemista.
Monille siinä ei ole kyse yhteydestä eikä suhteesta Herran kanssa.
Heille se on vain kaavojen toistamista.
Tutkitaanpa asiaa henkilökohtaiselta tasolta. Jumala on Persoona.
Ajatellaanpa, että haluaisit tavata minut ja sovimme tapaamisen.
Kävelisit toimistooni tai kotiini -
ja sanoisit: "Hei, Andrew!" Sitten alkaisit puhua.
Et esittäisi minulle kysymystä. En saisi kertaakaan tilaisuutta kommentoida.
Ei olisi vuorovaikutusta. Tiedätkö mitä? Se ei siunaisi minua.
Tulisit toimistooni tai kotiini.
Suurin osa olisi niin ystävällisiä, että antaisitte minun sanoa edes jotain.
Vaikka teillä olisi sydämellä jotain ja olisitte pääasiallisesti äänessä, -
saisin tilaisuuksia sanoa välillä edes jotain.
Sanon tämän rakkaudella, mutta tutkikaa sydäntänne.
Kun rukoilet, saako Jumala suunvuoroa?
Saako Jumala muuttaa suuntaasi?
Vai onko sinulla lista, jota seuraat itsepintaisesti?
Käyt rukouksessa läpi kaikki ne asiat välittämättä, mitä Jumala tekee -
tai mitä suunnitelmia Hänellä on. Sinulla on oma ohjelmasi.
Ellet ole varovainen, rukouksesta voi tulla keskustelun sijaan yksinpuhelu.
Siitä voi tulla rituaali, jota noudatat.
Puhuin jo sarjan aiemmissa jaksoissa Matt. 6:sta, jossa Jeesus sanoo: -
Älkää luulko, että teitä kuullaan teidän monisanaisuutenne takia.
Rukous ei ole selittämistä Jumalalle, mikä on tilanteesi.
Hän tietää, mitä tarvitset, jo ennen kuin pyydät.
Yritän kiteyttää asian mahdollisimman yksinkertaisesti.
Rukouksessa kyse on suhteesta ja yhteydestä Jumalan kanssa.
Anomiselle, kysymiselle ja pyytämiselle on paikkansa.
Jaak. 4: "Mistä tulevat taistelut [...] keskuudessanne? Te himoitsette [...]
Teillä ei ole, sentähden ettette ano. Te anotte, ettekä saa, sentähden että-
anotte kelvottomasti, kuluttaaksenne sen himoissanne." Itsekäs rukous siis.
Mutta tässä käsketään anomaan.
Jeesus sanoi, että mitä ikinä anotte nimessäni, Isä antaa sen.
Anomiselle on paikkansa. Mutta valtaosa käyttää rukousta -
lähes yksinomaan Jumalalta pyytämiseen.
Jos olet tosi hengellinen, et pyydä vain itsellesi vaan myös muille ihmisille.
Rukous on paljon muutakin.
Rukouksessa kyse on suhteesta Jumalan kanssa.
Luetaanpa Ilmestyskirjan luvusta 4.
Siinä kerrotaan, mitä taivaassa tapahtuu juuri nyt. Ilm. 4:10 [engl.]
"24 vanhinta lankeavat valtaistuimella istuvan eteen ja palvovat häntä, -
joka elää ikuisesti, ja heittävät kruununsa istuimen eteen sanoen: -
"Sinä Herra olet arvollinen saamaan ylistyksen ja kunnian ja voiman, -
sillä olet luonut kaikki, sinun iloksesi ne ovat olemassa ja ovat luodut".
Jae sisältää monia asioita, mutta tahdon keskittyä loppuosaan: -
"sinun iloksesi ne ovat olemassa ja ovat luodut."
Tässä puhutaan koko luomakunnasta, elottomasta ja elollisista. Myös meistä.
Meidät luotiin Jumalan iloksi.
1. Moos. kirjassa Jumala tapasi Aadamin ja Eevan illan viileydessä -
ja keskusteli heidän kanssaan.
Minusta on hämmästyttävää ja siunaavaa ajatella, -
että Jumala Kaikkivaltias rakastaa ihmiskuntaa.
En usko, että vain Aadamia ja Eevaa, vaan myös sinua ja minua, -
etenkin nyt, kun meillä on Jeesus ja olemme kanssaperillisiä, -
Hänen veljiään ja sisariaan. Minua todella hoitaa se, -
että Kaikkivaltias Jumala tahtoo olla kanssamme. Kaipaa yhteyttä.
Millainen oli Jumalan suhde Aadamiin ja Eevaan?
Tämä auttaa arvioimaan omaa rukouselämää.
Kuvittele itsesi Aadamin tai Eevan tilalle.
Ei tarvitse rukoilla pahuutta vastaan. Maailmassa ei ole syntiä.
Kaikki on täydellistä. Täydellinen sää.
Ei tarvitse nuhdella myrskyä eikä pyytää sadetta. Ei ole muita ihmisiä.
Ei tarvitse rukoilla mitään vastaan. Ei ole vihollisia, joita pysäyttää.
Ei ole rahan tarvetta. Heillä on kaikki tarvittava.
Ei ole vammoja eikä kipua. Ei anteeksiannon tarvetta.
Ei ketään, jonka johdattaa Herran luo. He eivät voineet esirukoilla, todistaa,-
sitoa rukouksessa sitä ja tätä. Ei tarvinnut vaatteita. Ruoka oli huippua.
Heillä ei ollut taloja eikä autoja.
Jos sinulla ei olisi kaikkea sitä, miten rukoilisit Jumalaa? Mistä puhuisit?
Aadam ja Eeva tapasivat Jumalaa iltaisin ja juttelivat Hänen kanssaan.
Uskon, että valtaosa katsojista... Uskon, koska itse olin joskus tällainen.
Lähes kaikki, joita olen jututtanut, ovat. Valtaosan rukous alkaa näin: -
"Jumala, anna minulle anteeksi." Tunnustat syntisi ja esität pyyntösi: -
"Jumala, tarvitsen tätä ja tuota. Auta minua ja tee nämä asiat."
Jos olet tosi hengellinen, tunnustat myös toisten synnit -
ja pyydät Jumalaa täyttämään heidän tarpeensa.
Valtaosan rukouselämä pyörii näiden asioiden ympärillä: parannuksenteko, -
anteeksipyyntö ja asioiden anominen. Ja tosiuskova pyytää asioita muillekin.
Aadam ja Eeva eivät voineet rukoilla niin. Ei ollut ketään esirukoiltavana.
Ei ollut tarpeita. Kaikki täydellistä. Mistä he juttelivat Jumalan kanssa?
Palataan jakeeseen Ilm. 4:11. Jumala loi heidät ilokseen.
Jumala rakastaa meitä. Hän ei halua meiltä pelkästään palvelusta.
Tämä on monien kristittyjen asenne. Heille on pinttynyt päähän, -
että Jumala haluaa olla tekemisissä kanssamme vain, -
koska Hän tarvitsee jotakuta tekemään jotain Hänen puolestaan.
He sanovat: "Tee työtä Jumalalle!" Eräs mies on sanonut: -
"Olet olemassa vain siksi, että johdat ihmisiä Herran luo."
Eli: "Jos Jumala haluaisi vain siunata, hän ottaisi sinut taivaaseen.
Olet täällä, koska Hän tahtoo käyttää sinua. Tee jotain. Tee työtä Herralle.
Se on ainoa syy, miksi olet täällä."
Jos se on totta, mikä oli Aadamin ja Eevan olemassaolon syy?
Ei ollut ketään, jolle todistaa. Ei ollut demoneja ajettavana ulos.
Ei ollut mitään rukoiltavaa tai kaduttavaa. Miksi he olivat olemassa?
Ilm. 4:11:n mukaan heidän tarkoituksensa oli olla Jumalan ilona.
Jumala rakastaa sinua ja minua.
Haluaa olla kanssamme. Olla ystävämme.
Hän sanoi Joh. 15:ssä, ettei Hän sano meitä enää palvelijoiksi vaan ystäviksi.
Suurempaa rakkautta ei ole kuin antaa henkensä ystäviensä edestä.
"Te olette minun ystäväni." Jeesus kuoli edestämme.
Hän tahtoo suhdetta kanssasi. Tässä on uudenlainen ajatus: -
Rukous on ensisijassa Jumala-suhdetta varten.
Ei anomista ja esirukoilemista varten.
Uskonelämäni alkuvaiheessa tulin tietoiseksi siitä, -
että minulla oli uudenlainen valta ja voima. Niinpä aloin käyttää sitä.
Tajusin, että on olemassa paholainen ja että moni asia elämässäni -
oli paholaisen aikaansaamaa. Niinpä aloin nuhdella paholaista.
Rukoilin joka päivä 2―3 tuntia. Ison osan ajasta rukoilin kielillä -
mutta nuhtelin paholaista ja käskin sitä lähtemään kimpustani -
tai niiden kimpusta, joiden puolesta rukoilin. Kerran minulle valkeni, -
että käytin niin paljon aikaa nuhtelemiseen ja sitomiseen, -
että "rukousajastani" suurin osa oli suunnattu paholaiselle eikä Jumalalle.
Minulle valkeni, että jokin oli pielessä: -
Käytän aikaa ja keskityn enemmän paholaiseen kuin Jumalaan.
Herra alkoi näyttää asioita. Uskon, että se oli rukouksen väärinkäyttöä.
Älkää käsittäkö väärin. Rukouksessa on paikkansa sille, -
että otat vastaan Jumalan valmiin työn ja sanot: -
"Saatana, Jeesuksen nimessä, näpit irti minusta. Otan vastaan asiat."
Mutta sen ei pitäisi viedä suurta osuutta rukouselämästä.
Uskon, että keskivertokristityn rukous on pelkästään: -
"Jumala, anna anteeksi, anna minulle, anna heille. Saatana, sidon sinut."
Sitä valtaosan rukous on. Aadam ja Eeva eivät rukoilleet mitään sellaista.
Heidän rukouselämänsä oli keskustelua Jumalan kanssa.
Hän ilmestyi illan viileydessä. Raamattu ei kerro, mitä he tekivät.
Tiedän, etteivät he pyytäneet asioita, sillä kaikki oli täydellistä.
Heidän ei tarvinnut katua syntejä. Ei ketään esirukoiltavana.
Oletan, että heidän rukouksensa liittyivät Jumalaan: -
"Tämä on kaunis maailma. Kiitos näistä mahtavista jutuista.
Olen nähnyt mahtavia puita. Kukat ovat kauniita. Puro on kaunis.
Maistoin tänään uutta hedelmää. Se maistui ihanalta. Kiitos siitä.
Näin tänään uuden eläimen. Olen ihmeissäni."
Sellaisia asioita. Päivän tapahtumien kertaamista.
Juttelua Jumalalle asioista.
Tiedän, että osa ajattelee: "Tuo tuntuu vähäpätöiseltä."
Miltä vanhemmasta tuntuu? Hän kysyy lapselta, millainen päivä hänellä oli.
Hän ei odota, että lapsi kertoo tiede-elämän uutuuksista -
tai analysoi maailmanpolitiikan tapahtumia.
On kiva kuunnella heidän kertovan, miten he leikkivät koiran kanssa -
tai millaista oli koulussa. Vanhempaa kiinnostaa se.
Tiedän, että jotkut pitävät tätä liian simppelinä. Uskonto mutkistaa asioita.
Mutta rukous on ensisijassa Jumala-suhdetta varten.
Ei sitä varten, että saa jotain tai sitoo jotain.
Ei asioita varten, jotka oikeassa suhteessa voivat olla perusteltuja.
Rukouksen ensisijainen tarkoitus on suhde Jumalan kanssa.
Uskon, että katsojista valtaosalle henkilökohtainen Jumala-suhde -
ei ole isossa osassa rukouselämää.
Rukouksesi ehkä on yksinpuhelu, jossa sinulla on tiettyjä rituaaleja.
Luet rukouslistasi läpi. Rukoilet samoja asioita yhä uudelleen.
Teet kaikenlaista, mutta oletko ikinä siunannut Jumalaa? Hoitanut Häntä?
Onko sinulla todellista yhteyttä Herraan?
Olen kasvanut paljon rukouksen alueella, -
mutta aikanaan rukouselämässäni kyse oli vain minusta.
Se tuskin hoiti ja siunasi Jumalaa lainkaan. Kyse oli yksin minusta.
Satsasin aikaani. Tein velvollisuuteni rauhoittaakseni omaatuntoani -
ja parantaakseni oloani, mutta todellinen yhteys Herraan puuttui.
Jos Jumala olisi halunnut antaa ohjeita, Hän ei saanut suunvuoroa.
Hän ei voinut puhua minulle. Se ei ollut suhde.
Uskon, että rukouksen tarkoitus -
on ensisijassa luoda suhde Jumalan kanssa, -
rakentaa oma henkilökohtainen suhde ja oppia tuntemaan Hänet.
Antaa Hänen puhua sydämelle. Ellei se ole rukouksen ykköstarkoitus, -
silloin kun esität pyyntöjä tai nuhtelet ja sidot jotain, -
et saa läheskään niin hyviä tuloksia.
Usko vaikuttaa rakkauden kautta, Gal. 5:6.
Vain suhteessa Jumalan ilmoittaessaan asioita sydämeltään -
ja tällaisessa yhteydessä Jumalan rakkaus vuodatetaan sydämeesi.
Ellet tunne Jumalaa niin ja ellei sinulla ole sellaista suhdetta Häneen, -
saatat sanoa oikeat sanat ja toimia oikein, mutta rukous ei tehoa.
Herra sanoi 1. Kor. 13:ssa, että vaikka ihminen puhuisi kielillä -
mutta hänellä ei olisi rakkautta, hän olisi helisevä vaski tai kulkunen.
Ilman rakkautta profeettakaan ei olisi mitään.
Ellei rukouksen motiivina ole rakkaus taikka suhde, -
ellei ihminen ole suhteessa Jumalan kanssa -
ja vain rukoilee uskonnollisesti, se ei hyödytä mitään.
Charis-raamattukoulun vaihe 1 valmistui velatta, kiitos kumppanien.
Tuhansia varustetaan ja opetetaan nyt edistämään Jumalan valtakuntaa.
Tämä on vasta alkua.
Työmme koskettaa yhä useampia. Opiskelijamäärä kasvaa nopeasti.
Heitä tulee kaikkialta maailmasta. Olemme kapasiteetin ylärajoilla.
Siksi olemmekin aloittaneet rakennusvaiheen 2.
Pysäköintialueemme on auttamattoman pieni.
Siksi aloimme rakentaa parkkihallia tuhannelle autolle.
Sen rakentaminen lisää kuluja 18 miljoonalla dollarilla.
Ellet vielä ole järjestön kumppani, rohkaisemme tulemaan mukaan, -
jotta vaihe 2 valmistuu ajallaan.
Tukenne ansiosta ketään ei käännytetä pois tilanahtauden takia.
Tule tapaamaan Andrew'ta Orlandoon 9.―11. huhtikuuta -
ja pääkaupunki Washingtoniin 23.―25. huhtikuuta.
Lähdin opetustunneilta aina innostuneena ja virkistyneenä.
Satsaus evankeliumiin on satsaus tulevaisuuteen.
Se kasvaa ja moninkertaistuu.
Se oli mahtavaa. Kuuntelin tarkkaan joka sanan.
Seminaari on ollut mahtava.
Anna Jumalan ehdottoman rakkauden ja armon muuttaa elämäsi.
Lisätietoja ja ilmoittautuminen: www.awmi.net.
Andrew'n koko opetussarja rukouksesta on saatavana -
viiden CD-levyn pakettina. Sarjan voi tilata myös DVD-levyinä.
Suomenkielistä kirjaa "Tie toimivaan rukoukseen" voi tilata TV7 Kaupasta.
Saatavana on myös englanninkielinen työkirja -
avuksi itsenäiseen opiskeluun.
Työkirja sopii myös pienryhmille ja pyhäkouluihin.
Lisäksi voit tulostaa opetuksen rungon ja raamatunkohdat -
työkirjan mukana tulevalta CD-levyltä.
Saat materiaalit haluamasi suuruista rahalahjaa vastaan.
Sarjaa voi myös kuunnella ilmaiseksi kotisivuiltamme.
Mene osoitteeseen www.awmi.net ja valitse Today's TV Offer.
Näet eri tapoja saada materiaalit.
Voit tilata materiaaleja nettisivujemme kautta -
tai kirjoittamalla meille.
Voit tilata materiaaleja puhelimitse. Palvelunumeromme näkyy ruudulla.
Linjat ovat auki arkisin klo 4:30―21:30 (MST).
Kiitämme lahjastasi! Toivomme kuulevamme sinusta jo tänään.
Tule tapaamaan Andrew'ta kokouksiin.
Huhtikuussa hänet voi tavata Orlandossa ja Washingtonissa.
Toukokuussa vuorossa ovat Oklahoma, Englanti ja Puola.
Kesäkuussa hän puhuu Charis- raamattukoulun bisnesseminaarissa -
sekä Pittsburghissa, Ypsilantissa ja Torontossa.
Sitten on vuorossa Woodland Parkin koko perheen raamattukonferenssi.
Tarkempi kokousaikataulu on osoitteessa awmi.net.
Ystävät ja kumppanit, sijoituksenne järjestöömme ja Charis-kouluun -
tuottavat opetuslapsia eri puolilla maailmaa. Tässä Tracey Elliot-Reep.
Hän syntyi villiponien keskelle Dartmoorissa Englannissa -
ja leikki villiä länttä.
Se oli Jumalan antama unelma.
Vuosikymmeniä myöhemmin ratsastin halki Amerikan.
Anrew'n opetukset armosta ja uskosta rohkaisivat häntä ratsastusmatkoille.
Hän on ratsastanut halki Uuden-Seelannin, Etelä-Euroopan -
ja Amerikan lännen Meksikosta Kanadaan.
Elämä on seikkailu, seikkailu Jumalan kanssa, -
kun uskomme, että Jumala on puolellamme.
Hän on julkaissut matkoistaan kuvakirjoja -
höystettynä jakeilla ja tarinoilla.
Seuraa Traceyn seikkailuja osoitteessa traceyelliotreep.com.
Andrew'n työ ja Charis-koulut -
ovat muuttaneet ihmisiä ja maailmaa jo 20 vuotta.
Lisätietoja nettisivuiltamme.
Pelkkä tarve ei riitä. Tarve ei saa Jumalaa liikkeelle.
Jumalaa motivoi Hänen rakkautensa täyttää tarpeemme.
Voimme saada Hänen voimansa. Jumalan voiman saa virtaamaan usko.
Suomennos: Marianne Tenetz